JEGYZŐKÖNYV

amely készült **2018. szeptember 26-án** Üröm Község Önkormányzat **Pénzügyi és Gazdasági Bizottságának** üléséről.

### **Az ülés helye**: Üröm Polgármesteri Hivatal tanácsterme

**Jelen vannak:**

Bertalan János bizottság elnöke

Ficze Bálint bizottsági tag

Kelemen Márta bizottsági tag

Storcz Botond bizottsági tag

Szabó Olga bizottsági tag

Szilvási Károly bizottsági tag

Madarász Lászlóné bizottsági tag

Buzás Katalin bizottsági tag

**Igazoltan távol:**

Erdész Béláné bizottsági tag

**Igazolatlanul távol:** Nem volt.

**Bertalan János** **a bizottság elnöke** Üdvözli a megjelenteket. Megállapítja, hogy a 9 fős bizottságból 8 fő jelen van, az ülés határozatképes azt megnyitja.

Javaslom jegyzőkönyv-vezetőnek Takács Viktóriát hitelesítőnek pedig Kelemen Mártát.

A bizottság a javaslatot egyhangúlag elfogadta.

**Bertalan János**: Van-e az írásban kiküldött napirendeken kívül egyéb napirendi javaslat?

Nekem van, javaslom felvenni

11.) Kinda Ilona Üröm, Rákóczi u. 3. szám alatti lakos csatornabekötési költségeihez való önkormányzati hozzájárulásról való döntés

Előadó: Bizottság elnöke

12.) A 2018/2019-es téli időszak hóeltakarítási munkáira beérkezett árajánlatban való döntés, vállalkozói szerződés jóváhagyása.

Előadó: Bizottság elnöke

Amennyiben másnak nincs javaslata, úgy szavazásra bocsátom, aki egyetért a javasolt pótnapirendek felvételével, az kérem, hogy szavazzon.

Bertalan János: Most pedig, kérem, hogy aki az írásban kiküldött és a most elfogadott pótnapirendekkel együtt a mai ülés napirendjeit elfogadja úgy szavazzon.

A bizottság egyhangúlag 8 igen szavazattal a javasolt pótnapirend felvételét elfogadta.

A Pénzügyi- és Gazdasági Bizottság 8 igen ellenszavazat és tartózkodás nélkül az alábbi napirendeket fogadta el:

1.) A 2018. évi költségvetés I. félévi teljesítéséről szóló tájékoztató véleményezése.

Előadó: Bizottság elnöke

2.) Üröm Község Önkormányzat 2019-2033-ig szóló Gördülő Fejlesztési Tervének (csatornahálózat) véleményezése.

Előadó: Bizottság elnöke

3.) A tervezett futópálya ismételt közbeszerzési eljárásának kiírásának véleményezése.

Előadó: Bizottság elnöke

4.) Dr. Kazinczy Tibor és felesége (2096 Üröm, Fő u. 24.) kérelmében bizottsági javaslat forgalomcsillapító küszöbök telepítéséről.

Előadó: Bizottság elnöke

5.) Bizottsági javaslat kk. Vámos Dávid szülők által előterjesztett támogatási kérelemben.

Előadó: Bizottság elnöke

6.) Hámori Dániel kérelmének véleményezése (HÉSZ módosítás kezdeményezése, valamint javaslat településrendezési szerződés megkötésére, háttérfejlesztési hozzájárulás mértékének meghatározására).

Előadó: Bizottság elnöke

7.) Javaslat az önkormányzat 162/2008 (X.16.) Kt. számú határozatának visszavonására.

Előadó: Bizottság elnöke

8.) Mlinárcsik András és Dandé Magdaléna kérelmében bizottsági javaslat kialakítása (felszíni vízelvezetés költségeihez való hozzájárulás).

Előadó: Bizottság elnöke

9.) Az ürömi köztemető komplett felmérésére adott árajánlat véleményezése.

Előadó: Bizottság elnöke

10.) Májer István Ürömön, 2018. 08. 13-án kelt kérelmének megtárgyalása.

Előadó: Bizottság elnöke

11.) Kinda Ilona Üröm, Rákóczi u. 3. szám alatti lakos csatornabekötési költségeihez való önkormányzati hozzájárulásról való döntés

Előadó: Bizottság elnöke

12.) A 2018/2019-es téli időszak hóeltakarítási munkáira beérkezett árajánlatban való döntés, vállalkozói szerződés jóváhagyása.

Előadó: Bizottság elnöke

**A bizottság az elfogadott napirendeknek megfelelően megkezdte érdemi munkáját.**

1.) A 2018. évi költségvetés I. félévi teljesítéséről szóló tájékoztató véleményezése.

Előadó: Bizottság elnöke

**1.) Napirendi pont:**

**A 2018. évi költségvetés I. félévi teljesítéséről szóló tájékoztató véleményezése.**

**Előadó: Bizottság elnöke**

**Bertalan János a bizottság elnöke:**

Írásban adott tájékoztatást a polgármester a 2018. évi költségvetés első félévi teljesítésekről. Egyértelműen megállapítható, hogy a bevételek a pénzforgalom nélküli bevétellel együtt (előző évek pénzmaradványa) 84 %, e nélkül 41 %. Az adóbevételek időarányosak, a működési bevételek kissé alacsonyabbak, mint az időarányos. A bevételeket tekintve, tehát optimális a teljesítés.

A kiadások teljesítése (34 %) igen alacsony, de ez nem meglepő, mivel a tervezett nagyobb beruházásaink (Bp. III. kerület Újvári úti csatornabővítés, futópálya építése) az első félévben az előkészítő munkák elhúzódása miatt nem volt indítható. A realitása ezeknek a beruházásoknak a 2019-es év lesz. Ennek ellenére megvalósult az energetikai korszerűsítési program (Polgármesteri Hivatal épülete, Óvoda épülete, Bölcsőde épülete), illetve az intézmények játszóudvarainak felújítása. A település működtetése zavartalan volt. likviditási gondjaink nem voltak.

Kérdés-észrevétel? Nem volt.

**Bertalan János:** Amennyiben nincs több észrevétel, úgy szavazásra bocsátom. Aki támogatja a polgármesteri beszámoló elfogadását, az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta.

 Üröm község Önkormányzat Pénzügyi és Gazdasági Bizottságának

**19/2018. (IX. 26.) számú határozata**

 ***Pénzügyi és Gazdasági Bizottság:***

1.) Megállapítja, hogy az önkormányzat 2018. I. félévi gazdálkodása kiegyensúlyozott volt, a bevételek időarányosan teljesültek, a működtetésben feladatelmaradás nem volt.

2.) A teljesítési célkitűzések egy része teljesült, míg a nagyobb tervezett beruházások – az előkészítő munka elhúzódása miatt – várhatóan a 2019-es évre áthúzódnak.

3.) A tájékoztató képviselő-testületi elfogadását a bizottság támogatja.

4.) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018. 09. 26.

Felelős: bizottság elnöke

**2.) Napirendi pont:**

**Üröm Község Önkormányzat 2019-2033-ig szóló Gördülő Fejlesztési Tervének (csatornahálózat) véleményezése.**

**Előadó: Pénzügyi bizottság elnöke**

**Bertalan János**: Évente kerül ez a testület elé, ez a csatornahálózatunk fenntartására, illetve fejlesztésére vonatkozik. Törvény írja elő a rövid, közép és hosszú távú terv elkészítését.

Kérdés-hozzászólás? Nem volt.

**Bertalan János**: Amennyiben nincs több észrevétel, úgy szavazásra bocsátom, aki támogatja a gördülő terv képviselő-testületi elfogadását, az kérem, hogy szavazzon.

A Pénzügyi- és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**20/2018. (IX. 26.) számú határozata**

A Pénzügyi és Gazdasági Bizottság

1. Támogatja a képviselő-testület felé, hogy a 2019-2033 évre szóló gördülő-fejlesztési tervet hagyja jóvá.

2.) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018. 09. 26.

Felelős: bizottság elnöke

**3.Napirendi pont:**

**A tervezett futópálya ismételt közbeszerzési eljárásának kiírásának véleményezése.**

**Előadó: Bizottság elnöke**

 Előadó: Pénzügyi bizottság elnöke

**Bertalan János:** Az első menetben meghirdetett közbeszerzést eredménytelennek kellett nyilvánítani, miután nem érkezett ajánlat. A mostani kiírás két ütemben tartalmazza a megvalósítást és a becsült tervezői költségeket. Bízzunk benne, hogy eredményes lesz. Az I. ütem 906 fm hosszú, a II. ütem 599 fm hosszú lenne. I. ütem költségére nettó 55 millió Ft, a II. ütem költségére nettó 20 millió Ft lenne előirányozva.

Kérdés-észrevétel?

**Ficze Bálint**: Eddig is ennyi volt az előirányzat?

**Madarász Lászlóné**: Mitől ilyen drága ennyi méter futópálya építése?

**Bertalan János**: Kerékpár utat is tervezünk a futópálya mellé, erre pályázati lehetőség is lesz.

**Szilvási Károly**: A Pilisborosjenő felé vezető járda el fog készülni?

**Bertalan János**: Igen azt a szakaszt pályázati forrásból és önerőből fogjuk megvalósítani.

**Hajdúné Solti Irén**: Nagyon sokallom ezt az összeget futópályára, inkább járdaépítésre kellene fordítani.

**Buzás Katalin:** Mennyi volt a korábbi döntésben a futópályára tervezett összeg.

**Bertalan János**: A beruházás nettó költsége tervezői becslés szerint 45.936.400. Ft., bruttó 58.339.228 Ft. A második ütem 599 fm-en 2020-ra tervezhető, melynek tervezői becsült költsége nettó 28.255.800 Ft., bruttó 35.884.866. Ft. Ez módosulna most nettó 55 millió Ft-ra és nettó 20 millió Ft-ra és módosulna úgy, hogy kerékpár út is legyen mellette.

**Kelemen Márta**: A futópálya az út mellett helyezkedne el.

**Mayer István**: Nem férne el a kerékpár út a Gábor Áron sétány adott szakaszán.

**Szabó Olga**: Túl drágának találom a beruházást.

**Bertalan János**: A javaslat az, hogy az új közbeszerzési eljárás futópálya és kerékpárút építésére történjen meg, két ütemű megvalósítással. 1. ütem: az 1331 hrsz-ú ingatlantól (Gábor Áron sétány 5. szám a Gábor Áron sétány 49-ig) nettó 55 millió Ft, A II. ütem 599 fm-en 2020-ra tervezhető, melynek tervezői becsült költsége nettó 20 millió Ft.

**Bertalan János:** Amennyiben nincs több észrevétel, úgy szavazásra bocsátom, aki egyetért az általam előterjesztettekkel, az kérem, hogy szavazzon.

A Pénzügyi- és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**21/2018. (IX. 26.) számú határozata**

**A Pénzügyi és Gazdasági Bizottság**

1. Támogatja azt, hogy a futópálya építésére ismételt közbeszerzési eljárás legyen kiírva úgy, hogy a megvalósítás két ütemben történjen.
2. Mindezekre tekintettel új közbeszerzési eljárás kiírásával egyetért futópálya és kerékpárút építésére, két ütemben történő megvalósítással. 1. ütem: az 1331 hrsz-ú ingatlantól (Gábor Áron sétány 5. szám a Gábor Áron sétány 49-ig), ennek hossza 906 fm. A beruházás becsült költsége nettó 55.000.000. Ft millió Ft. A II. ütem 599 fm-en 2020-ra tervezhető, melynek tervezői becsült költsége nettó 20.000.000 Ft.

3.) Felkéri a bizottság elnökét, hogy a jelen határozatot a képviselő-testület soros ülésén ismertesse.

 Határidő: 2018. 09. 26.

 Felelős: Bizottság elnöke

**4. Napirendi pont:**

**Dr. Kazinczy Tibor és felesége (2096 Üröm, Fő u. 24.) kérelmében bizottsági javaslat forgalomcsillapító küszöbök telepítéséről.**

 Előadó: Bizottság elnöke

**Bertalan János**: A Fő utca 24. szám alatt lakó Kazinczy Tibor és felesége kéri, hogy fekvőrendőrök, illetve forgalom korlátozás, lassítás legyen bevezetve. Úgy gondolom, ez rontana a jelenlegi helyzeten, hiszen a nehéz gépjárművek míg áthaladnak a forgalomcsillapító küszöbökön nagyobb zajhatást váltanának ki.

Kérdés-észrevétel?

**Bertalan János**: Nem javasolom a fekvőrendőröket. Be kellene tartani a 30-as sebesség korlátozást.

**Szabó Olga**: Nem szokott gyorshajtás lenni, nem értek egyet a fekvőrendőrökkel.

**Bertalan János**: Amennyiben nincs több észrevétel, úgy szavazásra bocsátom, aki egyetért azzal, hogy a Képviselő-testület ne támogassa a kérelem megvalósítását, az szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**22/2018. (IX. 26.) számú határozata**

**A Pénzügyi és Gazdasági Bizottság**

1.) Javasolja a Képviselő-testületnek a kérelem elutasításának teljesítését, tekintettel arra, hogy annak megvalósítása esetén a jelenlegi helyzet nem javulna, hanem romlana a nagyobb zajhatás miatt. Javasolja, hogy a sebességkorlátozás ellenőrzésére kiemelt figyelmet fordítson az önkormányzat.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2018.09.26.

Felelős: bizottság elnöke

**5.) Napirendi pont:**

**Bizottsági javaslat kk. Vámos Dávid szülők által előterjesztett támogatási kérelemben.**

**Előadó: Bizottság elnöke**

**Bertalan János:** Beteg gyermekről van szó, akit speciális óvodába kell a szülőknek hordania, ezért kérnek havi támogatást. Az óvodai díja havi 85 ezer Ft, havi üzemanyag díja kb. 25-30 ezer Ft.

Kérdés-vélemények?

**Kelemen Márta**: 25-30 ezer Ft támogatást kér, amivel egyetértek.

**Storcz Botond**: Javasolom, hogy támogassuk az óvodai díját a havi 80 ezer Ft-ot.

**Ficze Bálint**: Esetleg minden második havi óvodai díját támogassuk.

**Buzás Katalin**: Véleményem szerint is fizessük ki az óvodai díját.

**Bertalan János**: Amennyiben nincs több hozzászólás, úgy szavazásra bocsátom, aki egyetért azzal, hogy a jelenlegi gazdasági év végéig havi 80 ezer Ft összegű támogatást kapjon a család, az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta.

 Üröm község Önkormányzat Pénzügyi és Gazdasági Bizottságának

**23/2018. (IX. 26.) számú határozata**

A Pénzügyi és Gazdasági Bizottság

1.) Támogatja a képviselő-testület felé, hogy kk. Vámos Dávid speciális óvodai díjához az önkormányzat 2018. december 31-ig havi rendszerességgel hozzájáruljon.

2) Felkéri a bizottság elnökét, hogy a határozatot a képviselő-testület soros ülésén ismertesse.

 Határidő: 2018. 09. 26.

 Felelős: Bizottság elnöke

**6.) Napirendi pont:**

Hámori Dániel kérelmének véleményezése (HÉSZ módosítás kezdeményezése, valamint javaslat településrendezési szerződés megkötésére, háttérfejlesztési hozzájárulás mértékének meghatározására).

Előadó: Bizottság elnöke

**Bertalan János**: A kérelem teljesítésével 3 telket tudna a kérelmező kialakíttatni, úgy, hogy a saját ingatlanán létesítene egy magánutat. A település főépítésze támogatja.

**Kérdés-hozzászólás**:

**Szabó Olga:** Mennyit ajánl fel háttérfejlesztési hozzájárulásként.

**Bertalan János**: 2 millió Ft-ot.

**Bertalan János**: Amennyiben nincs több észrevétel, úgy szavazásra bocsátom, aki támogatja a magánút létesítését és ennek HÉSZ-en való átvezetését az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**24/2018. (IX. 26.) számú határozata**

A Pénzügyi és Gazdasági Bizottság

1. Támogatja a Képviselő-testület felé Hámori Dávid kérelmét a HÉSZ módosításának kezdeményezését.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2018.09.26.

Felelős: bizottság elnöke

**7.) Napirendi pont:**

**Javaslat az önkormányzat 162/2008 (X.16.) Kt. számú határozatának visszavonására.**

**Előadó: Bizottság elnöke**

**Bertalan János:** A 162/2008. (X. 16.) Kt határozatában jelölte ki a Képviselő-testület néhai Kosztyú Zoltánnak megvételre a 016. hrszú területből 103 m2-t. Az ismert okok miatt ez meghiúsult, ezért a testület már a korábbi HÉSZ módosításánál, illetve szabályozási tervében nem jelölte a szóban forgó területet ipari területnek. Jelenleg ellentétes a hatályos HÉSZ és szabályozási terv a határozattal, tehát vissza kell vonni. Természetesen az eddigi használatra vonatkozó díjat a területek felmérése után meg kell állapítani. Független szakértőt fog felkérni az önkormányzat.

**Mayer István**: A buszöböl az önkormányzat tulajdona.

**Bertalan János**: 1597. hrsz a buszöböl az önkormányzat tulajdona.

**Vidákovits Tibor**: A 162/2008. Kt. számú határozat ellentétes a HÉSZ-szel. Az értékbecslő majd becslést készít a két érintett ingatlan értékéről.

**Bertalan János**: A 2008. évi határozat ellentétes a HÉSZ-szel, így hatályon kívül kell helyezni.

**Mayer István**: Elmondta, hogy még mindig nem tett az önkormányzat lépéseket a patak problémájának megoldására.

**Bertalan János**: Apró lépésekkel halad az önkormányzat, de ez most nem tárgya ennek a napirendnek.

**Bertalan János**: Amennyiben nincs több észrevétel, úgy szavazásra bocsátom, aki javasolja a Képviselő-testület felé a határozat visszavonását az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**25/2018. (IX. 26.) számú határozata**

A Pénzügyi és Gazdasági Bizottság

1. Támogatja a Képviselő-testület felé, hogy a 162/2008. (X. 16.) Kt számú határozatát vonja vissza.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2018.09.26.

Felelős: bizottság elnöke

**8.) Napirendi pont:**

**Mlinárcsik András és Dandé Magdaléna kérelmében bizottsági javaslat kialakítása (felszíni vízelvezetés költségeihez való hozzájárulás).**

**Előadó: Bizottság elnöke**

**Bertalan János:** Vízelvezetési problémák miatt élt panasszal illetve kérelemmel Mlinárcsik András és Dandé Magdolna, mivel kertjüket, házukat a nem megfelelő vízelvezetés miatt elárasztotta esővíz. Kérik, hogy legalább az anyag költségeit viselje az önkormányzat. Kihívtak szakértőt, aki elmondta, hogy megoldható lenne a csapadékvíz elvezetés a Kálvária utcában a vizes árokba.

**Kérdés-észrevétel**:

**Bertalan János**: Úgy gondolom, hogy támogatható a kérelem, viszont egy összeghatárt meg kell határozni, hogy milyen összegben támogatható, úgy gondolom, ezt maximálhatnánk 3 millió Ft-ban.

**Szabó Olga**: Úgy gondolom a 3 millió Ft támogatható.

**Bertalan János**: Amennyiben nincs több észrevétel, úgy szavazásra bocsátom, aki egyetért azzal, hogy maximum 3 millió Ft-ig az önkormányzat viselje a költségeket, az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**26/2018. (IX. 26.) számú határozata**

A Pénzügyi és Gazdasági Bizottság

1. Támogatja a Képviselő-testület felé, hogy a vízlevezetés szakszerű megoldását (anyagköltség) maximum 3 millió Ft-ig támogassa az önkormányzat.

2.) Felkéri a bizottság elnökét, hogy a határozatot a Képviselő-testület soros ülésén

 ismertesse.

Határidő: 2018.09.26.

Felelős: bizottság elnöke

**9.) Napirendi pont:**

**Az ürömi köztemető komplett felmérésére adott árajánlat véleményezése.**

**Előadó: Bizottság elnöke**

**Bertalan János**: Két árajánlatunk van, mely a köztemető felmérésének munkáit és az elvégzendő feladatokat tartalmazza. Tény, hogy nem áll rendelkezésünkre hiteles nyilvántartás a temetőről.

Kérdés-észrevétel: Nem volt.

**Bertalan János**: Amennyiben nincs több észrevétel, úgy szavazásra bocsátom, aki támogatja a nyilvántartás elkészítését, az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**27/2018. (IX. 26.) számú határozata**

A Pénzügyi és Gazdasági Bizottság

1. Támogatja a csatolt árajánlat szerint a köztemető komplex felmérését a nyilvántartás felfektetését.
2. Sóti Dezső vállalkozó ajánlatát megismerte és javasolja a Képviselő-testületnek az Ürömi köztemetőről az árajánlatban szereplő komplett felmérés és annak dokumentálása megtörténjen.
3. Az árajánlatban szereplő 980.000 Ft+0 áfa vállalkozói díjat javasolja elfogadni.
4. Felkéri a bizottság elnökét, hogy a határozatot a Képviselő-testület soros ülésén

 ismertesse.

Határidő: 2018.09.26.

Felelős: bizottság elnöke

**10.) Napirendi pont:**

**Kinda Ilona Üröm, Rákóczi u. 3. szám alatti lakos csatornabekötési költségeihez való önkormányzati hozzájárulásról való döntés**

**Előadó: Bizottság elnöke**

**Bertalan János:** Kinda Ilona, Üröm, Rákóczi Ferenc utca 3. szám alatti lakos kérelemmel fordult a képviselő-testülethez, melyben kéri, hogy a DMRV-vel megkötött gazdasági megállapodásban szereplő víz és csatornabekötési költségekből az önkormányzat a IV. és az V. ütem költségét, 85.090 Ft-ot, azaz 170.180. Ft. kiegyenlítését vállalja át az önkormányzat. A kérelmező nyugdíjas és hiteltartozása is van, így a költségek olyan súlyos terhet jelentenek számára, mely már megélhetését veszélyezteti. Kéri az önkormányzat méltányos döntését és segítését.

**Kérdés-észrevétel**: Nem volt.

**Bertalan János**: Úgy gondolom, hogy támogatható a kérelem.

**Bertalan János**: Amennyiben nincs több észrevétel, úgy szavazásra bocsátom, aki egyetért azzal, hogy Kinda Ilona víz és csatornabekötési költségeihez hozzájáruljon az önkormányzat, az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**28/2018. (IX. 26.) számú határozata**

A Pénzügyi és Gazdasági Bizottság

1. Támogatja a Képviselő-testület felé, hogy figyelemmel a kérelmező által csatolt gazdasági megállapodásban foglaltakra és a kérelmező szociális helyzetére, a gazdasági megállapodásban szereplő IV. és V. ütem befizetési költségét az önkormányzat átvállalja, mely összesen 170.180. Ft.

2.) Felkéri a bizottság elnökét, hogy a határozatot a Képviselő-testület soros ülésén

 ismertesse.

Határidő: 2018.09.26.

Felelős: bizottság elnöke

**11.) Napirendi pont:**

**A 2018/2019-es téli időszak hóeltakarítási munkáira beérkezett árajánlatban való döntés, vállalkozói szerződés jóváhagyása.**

**Előadó: Bizottság elnöke**

**Bertalan János**: Időszerűvé vált, hogy a 2018/2019. téli időszakára a település útjainak hó eltakarítására és síkosság mentesítésére beérkezett pályázat elbírásában döntsön az önkormányzat.

Ajánlatot adott be Zeke és Fia Bt., aki 2018. november 01-től 2019. március 31-ig 27.500.000. Ft/hó+áfa, mely átalánydíjként havonta 5.500.000. Ft+áfa összegben jelölte meg a hó eltakarítási és csúszás mentesítési munkálatok teljes összegét. Árajánlata nem vonatkozik a kézi munkaerőre, járdák, gyalogutak, lépcsők, lejtők és sétányok hó eltakarítására és síkosság mentesítésére.Ezen munkákon kívül a téli időszak 5 hónapja bruttó 34.925.000. Ft-ot jelent az önkormányzat számára. A vállalkozó szerződés-tervezetében a 30 perc helyett 2 órát vállalt, mint a munkálatok megkezdésének általa elfogadható időpontja. Tény, hogy korábban a járdákra (intézmények előtt) biztosított ingyenes szóróanyagot a szerződés-tervezet szerint a továbbiakban csak számlázás mellett biztosítja a vállalkozó. Ugyancsak nem tartalmazza az ajánlati díj a rendkívüli időjárás okozta többletköltséget, az a megrendelőt, azaz az önkormányzatot pluszban terheli.

Kérdés-észrevétel: Nem volt.

**Bertalan János**: Amennyiben nincs több észrevétel, úgy szavazásra bocsátom, aki támogatja a nyilvántartás elkészítését, az kérem, hogy szavazzon.

A Pénzügyi és Gazdasági Bizottság 8 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**29/2018. (IX. 26.) számú határozata**

A Pénzügyi és Gazdasági Bizottság

1. Megállapítja, hogy csak egy vállalkozó, a Zeke és Fia Bt. nyújtott be ajánlatot 2018/2019-es téli időszak hó eltakarítási és síkosság mentesítési munkára, mely ajánlat jelentős költségemelkedést mutat az előző időszak költségeihez viszonyítva.
2. Megismerte a vállalkozó által benyújtott szerződés tervezetet, mely Üröm közigazgatási területén lévő utak 2018/2019-es téli időszak hó eltakarítási és síkosság mentesítési munkáinak elvégzésére vonatkozik.
3. A Zeke és Fia Bt. ajánlata 2018. november 01-től 2019. március 31-ig, nettó 27.500.000. Ft+ÁFA, mely átalánydíjként havonta nettó 5.500.000. Ft+ÁFA összegben jelöli meg a hóeltakarítási és csúszásmentesítési munkálatok díját. Ez 5 hónapra bruttó 34.925.000. Ft, havonta bruttó 6.985.000. Ft. kötelezettséget jelent az önkormányzat költségvetésében.
4. Mivel több ajánlat nem volt, így a Zeke és Fia Bt. ajánlatát javasolja elfogadni azzal, hogy tudomásul veszi azt, hogy az intézmények előtti járdák síkosság mentesítésére felhasznált anyag, valamint a rendkívüli időjárás okozta többletköltség külön terheli még az önkormányzatot.
5. Felkéri a bizottság elnökét, hogy a határozatot a Képviselő-testület soros ülésén

 ismertesse.

Határidő: 2018.09.26.

Felelős: bizottság elnöke

**Bertalan János**: Idő hiányában a 10-es napirendet nem tudjuk tárgyalni, a testületi ülést már 17:00-kor meg kellett volna kezdeni. A 10-es napirendet levette napirendről.

**További napirend, illetve hozzászólás hiányában Bertalan János elnök az ülést 17.15 órakor bezárta.**

Üröm, 2018. szeptember 26.

 Takács Viktória Bertalan János

 jegyzőkönyvvezető elnök

Kelemen Márta

jegyzőkönyv hitelesítő bizottsági tag: